"Dacă în urmă cu 10 ani, 80% din absolvenţii noştri de la Politehnică plecau în afara ţării, acum pleacă circa 20%.
Rata de angajare a studenţilor noştri este foarte mare, uneori mult prea devreme, se angajează în anul II sau anul I chiar unii dintre ei, iar în anul III, foarte mulţi dintre ei sunt angajaţi.
Nu sunt foarte fericit cu acest lucru, trebuie să spun. Adică, ne bucurăm de succesul lor, dar credem că e bine să stea mai mult timp în şcoală.
Rata de angajare după masterat a absolvenţilor noştri depăşeşte 95%.
Anul trecut am încheiat cu 36.000 de locuri de muncă oferite unei generaţii care este de 3.600 de absolvenţi.
Deci este o presiune enormă asupra absolvenţilor noştri din toate domeniile, nu doar zona industrială sau companiile din zona clasică.
Digitalizarea continuă, companiile se dezvoltă, iar majoritatea absolvenţilor noştri rămân în această parte a ţării, în jurul Bucureştiului sau cei mai mulţi aici, inclusiv cei care vin de departe.
Cei care vin din provincie în proporţie de 70% rămân în Bucureşti, nu se mai întorc în locurile de unde vin, dar cam 50% sunt din Bucureşti", a spus rectorul Universităţii Politehnice, Mihnea Costoiu, marţi, la conferinţa "Human Revolution. Resursele Umane - Parteneri în Construirea Viitorului", organizată de Antena 3 CNN, în cadrul proiectului RO 3.0.
Postul de televiziune Antena 3 CNN, parte a Intact Media Group, alături de cotidianul Jurnalul, a organizat, în cadrul proiectului RO 3.0, conferinţa "Human Revolution. Resursele Umane - Parteneri în Construirea Viitorului".
Conferința RO 3.0 "Human Revolution. Resursele Umane - Parteneri în Construirea Viitorului" | Antena 3 CNNConferința RO 3.0 "Human Revolution. Resursele Umane - Parteneri în Construirea Viitorului" | Antena 3 CNN
Publicată de Antena 3 pe Marţi, 26 martie 2024